ट्रकों में आग लगाने वाले 19 नक्सली गिरफ्तार
छिंदगढ़ ब्लाक के लखापाल, प्रतापगिरी और कुकानार के जंगलों से पुलिस ने शुक्रवार को 19 नक्सलियों को गिरफ्तार न्यायालय में पेश किया जहां से सभी को जेल भेज दिया गया।
एएसपी हरीश राठौर ने बताया कि इन जनमिलिशिया सदस्यों ने 26 फरवरी की रात एनएच 30 पर पालेम गांव से लखापाल जाने वाली सड़क पर कटेकल्याण एरिया कमेटी के नक्सली कमांडर कमलू हांदा के नेतृत्व में ट्रकों में आगजनी कर चालकों से मोबाइल और नगदी लूट ली थी। इनमें लखापाल जंगमपाल, प्रतापगिरी, जैमेर, मुनगा व गादम के जनमिलिशिया सदस्य शामिल थे। माइन प्रोटेक्टेड वीकल में पुलिस पार्टी घटनास्थल पर पहुंची तो नक्सलियों ने उन पर गोली बारी की। जवाबी कार्रवाई के बाद नक्सली जंगल की आेर भाग गए।
एसडीओपी राजकुमार मिंज के नेृतृत्व में सीआरपीएफ की 226 बटालियन की कुकानार एवं पालेम कंपनी के साथ कुकानार पुलिस की संयुक्त पार्टी ने जंगलों में घेराबंदी कर घटना में शामिल 19 जनमिलिशिया सदस्यों को पकड़ा जिन्हें जेल भेज दिया गया है।
सुकमा। गिरफ्तार नक्सली पारंपरिक हथियारों के साथ।
hin_Deva hin_Deva hin_Deva hin_Deva mag_Deva